76ersi bez Iversona do kraja sezone (31/3/04) - 2004-03-31
Bivši vodeći strijelac lige ostaje na klupi zbog ozljede koljena
NBA liga. Philadelphia 76ersi su ponovno, bez Allena Iversona, dokazali svoju premoć na parketu – ovaj puta u susretu protiv Golden State Warriorsa, koje su svladali s uvjerljivih 95-71. Philadelphia će, kako se čini igrati svoje treće doigravanje bez Iversona Iversona. Kako javlja Philadelphia Inquirer, Iverson će biti odsutan s terena do kraja sezone zbog oštećenja vezivnog tkiva u koljenu. Podsjetimo, zbog otečenog koljena propustio je i proteklih osam utakmica. Ove godine igrao je samo 48 susreta. U Milwaukeeju, domaći Bucksi svladali su Indiana Pacerse sa 95-86. Toni Kukoč je u 28 minuta igre dao 13 koševa, uz četiri skoka i jednu asistenciju. Tenis. Na turniru Nasdaq-100 u Miamiju eliminiran je aktualni prvak Andre Agassi. Agassi je izgubio u četvrtom kolu od Argentinca Agustina Callerija – i to u samo dva seta sa 6-2, 7-6. Callerija u četvrtfinalu čeka pobjednik susreta Spadea-Srichaphan. ..U ženskoj konkurenciji, Serena Williams ušla je u polufinale lakom pobjedom od 6-0, 6-1 nad sunarodnjakinjom Jill Craybas. U sljedećem susretu suparnica bi joj mogla biti hrvatska tenisačica Karolina Šprem, ukoliko pobijedi Grkinu Eleni Danilidou. Inače, Serena je najavila da planira nastupiti na dolazećoj Olimpijadi u Ateni. Odgovarajući na nagađanja da bi mogla odustati od nastupa zbog strahovanja od terorističkog napada, izjavila je da ne bi putovala u Atenu, da se ne osjeća sigurnom.